प्रधानमंत्री शाहबाज शरीफ का अल्टीमेटम- हिंसा करने वालों को 72 घंटे में पकड़ें
Pakistan Former PM Imran Khan Al Qadir Trust Scam - Follow Pakistan Imran Khan Case Latest News, Updatees And Opinion On Dainik Bhaskar. पाकिस्तान में 4 दिन तक चले पॉलिटिकल ड्रामे के बाद शुक्रवार देर रात पूर्व प्रधानमंत्री इमरान खान लाहौर में अपने घर जमान पार्क पहुंच गए।
पाकिस्तान में पूर्व प्रधानमंत्री इमरान खान जेल से निकलने के 18 घंटे बाद देश को संबोधित किया। उन्होंने कहा कि पाकिस्तान का लोकतंत्र एक धागे में लटका हुआ है। इसे केवल न्यायपालिका ही बचा सकती है। इमरान ने आगे कहा कि जेल जाने से बचाने के लिए न्यायपालिका का शुक्रगुजार हूं। उन सभी लोगों को भी धन्यवाद देता हूं, जिन्होंने शांतिपूर्वक मेरा सपोर्ट किया।
वहीं, खान ने ISPR के मेजर जनरल अहमद शरीफ चौधरी पर के बारे में कहा, 'सुनो मिस्टर DG जब मैनें इस देश का नाम रोशन किया उस वक्त तुम पैदा भी नहीं हुए थे। अब तुम मुझे दोगला और सेना विरोधी कहते हो। तुम राजनीति करने लगे हो, अपनी पार्टी ही क्यों नहीं बना लेते हो'C।
प्रधानमंत्री ने कहा हिंसा करने वालों को 72 घंटों में पकड़ो
 प्रधानमंत्री शाहबाज शरीफ ने खान की गिरफ्तारी के समय हिंसा फैलाने वालों को 72 घंटों में गिरफ्तार करने का अल्टीमेटम दिया है। उन्होंने कहा कि आतंकियों को जल्द गिरफ्तार कर मिसाल पेश की जाएगी। इसके अलावा पाकिस्तान के काफी हिस्सों में लोग अभी भी सोशल मीडिया का इस्तेमाल नहीं कर पा रहे हैं।
इससे पहले खान को इस्लामाबाद और लाहौर हाईकोर्ट से एक साथ 3 राहत मिली थी। इस्लामाबाद हाईकोर्ट ने अल कादिर यूनिवर्सिटी केस में उन्हें 2 हफ्ते के लिए जमानत दे दी थी। साथ ही कोर्ट ने कहा- खान को किसी भी केस में 17 मई तक गिरफ्तार नहीं किया जा सकता।
इमरान की फौज के खिलाफ बयानबाजी जारी
वहीं, लाहौर हाईकोर्ट ने पूर्व PM को 4 केस में 22 मई तक जमानत देते हुए 15 मई तक गिरफ्तारी पर रोक लगा दी है। जेल के लौटने के बाद भी इमरान खान ने फौज पर बयानबाजी जारी रखी। उन्होंने कहा- फौज में लोकतंत्र जैसा कुछ नहीं है। ये सब आर्मी चीफ के इशारे पर हुआ है। उन्हें डर है कि अगर मैं सत्ता में आया तो उन्हें हटा दूंगा। हालांकि मैं ऐसा नहीं करने वाला और ये मैंने उन्हें बताया है। मैं फौज और उनके चीफ के साथ अच्छे रिश्ते चाहता हूं।
आर्मी चीफ बोले- मार्शल लॉ नहीं लगाएंगे
वहीं शुक्रवार को पाकिस्तानी फौज के चीफ जनरल आसिम मुनीर ने कहा- हम देश में मार्शल लॉ नहीं लगाएंगे। हम लोकतंत्र में विश्वास रखते हैं। दूसरी तरफ, पाकिस्तान कैबिनेट में इमरजेंसी के प्रस्ताव को खारिज कर दिया गया। इससे पहले इस्लामाबाद हाईकोर्ट के फैसला सुनाने के बाद इमरान उसकी कॉपी लेने के लिए रात 10.30 बजे तक कोर्ट में ही थे। इसके बाद वो अपनी सिक्योरिटी टीम के साथ लाहौर के लिए रवाना हो गए।
इमरान को इतना रिलीफ मिलने पर होम मिनिस्टर राणा सनाउल्लाह ने जियो न्यूज से कहा- मुल्क क्या, दुनिया के इतिहास में किसी आरोपी को एक साथ और बिना शर्त इतनी राहत कभी नहीं दी गई होगी। सुप्रीम कोर्ट के चीफ जस्टिस कुर्सी से उठकर इमरान का स्वागत करते हैं। जमानत के बाद उन्हें- विश यू ऑल द बेस्ट कहते हैं।
पुलिस बनाम पुलिस
शाहबाज शरीफ ने क्या कहा
कैबिनेट मीटिंग में प्रधानमंत्री शाहबाज शरीफ ने कहा- इमरान नियाजी चाहता है कि पाकिस्तान हर सूरत में डिफॉल्ट हो जाए। 1971 में मुल्क दो टुकड़े हुआ था। फिर बेनजीर का कत्ल हुआ। सबको मालूम था कि कौन गुनहगार है। इसके बावजूद फौज पर हमले नहीं हुए। 9 मई को हमने ये भी देख लिया।
शरीफ ने आगे कहा- नियाजी अदालतों का कितना लाडला है, जरा गुरुवार का मंजर याद कीजिए। चीफ जस्टिस ऑफ पाकिस्तान उमर अता बंदियाल ने उससे खुद उठकर कहा- आपको देखकर बहुत खुशी हो रही है। ये हिस्ट्री में कभी नहीं हुआ।
इमरान की गिरफ्तारी और फिर रिहाई कैसे हुई
